ಭಾರತದಲ್ಲಿ ಐಸಿಎಂಆರ್ ನಡೆಸಿದ ಮಾದರಿ ಪರೀಕ್ಷೆಯಲ್ಲಿ ಚೀನಾದ ಮತ್ತೊಂದು ಮರಣಾಂತಿಕ ವೈರಸ್ ಪತ್ತೆ ಭಾರತದಲ್ಲಿ ಐಸಿಎಂಆರ್ ನಡೆಸಿದ ಮಾದರಿ ಪರೀಕ್ಷೆಯಲ್ಲಿ ಚೀನಾದ ಮತ್ತೊಂದು ಮರಣಾಂತಿಕ ವೈರಸ್ ಪತ್ತೆ ಹೊಸದಿಲ್ಲಿ, ಸೆಪ್ಟೆಂಬರ್29: ಚೀನಾದ ವುಹಾನ್ನಲ್ಲಿ ಉಗಮವಾದ ಕೊರೋನವೈರಸ್ ಸಾಂಕ್ರಾಮಿಕದಿಂದಾಗಿ ಭಾರತ ತಲ್ಲಣಗೊಂಡಿರುವ ಸಮಯದಲ್ಲಿ, ವಿಜ್ಞಾನಿಗಳು ಚೀನಾದ ಮತ್ತೊಂದು ವೈರಸ್ ದೇಶದಲ್ಲಿ ಹರಡುತ್ತಿರುವ ಬಗ್ಗೆ ಎಚ್ಚರಿಕೆ ನೀಡಿದ್ದಾರೆ. ಚೀನಾದಲ್ಲಿ ಹಲವಾರು ಮಂದಿಗೆ ತಗುಲಿರುವ ಕ್ಯಾಟ್ ಕ್ಯೂ ವೈರಸ್ ಸಿಕ್ಯೂವಿ ಎಂಬ ಸೋಂಕು ಭಾರತದಲ್ಲಿ ಜ್ವರ, ಮೆನಿಂಜೈಟಿಸ್ ಮತ್ತು ಪೀಡಿಯಾಟ್ರಿಕ್ ಎನ್ಸೆಫಾಲಿಟಿಸ್ ಮುಂತಾದ ಕಾಯಿಲೆಗಳಿಗೆ ಕಾರಣವಾಗಬಹುದು ಎಂದು ಭಾರತೀಯ ವೈದ್ಯಕೀಯ ಸಂಶೋಧನಾ ಮಂಡಳಿಯ ಐಸಿಎಂಆರ್ ವಿಜ್ಞಾನಿಗಳು ಕಂಡುಹಿಡಿದಿದ್ದಾರೆ. ತುಪ್ಪದ 6 ವಿಸ್ಮಯಕಾರಿ ಆರೋಗ್ಯ ಪ್ರಯೋಜನಗಳು ಇಂಡಿಯನ್ ಕೌನ್ಸಿಲ್ ಆಫ್ ಮೆಡಿಕಲ್ ರಿಸರ್ಚ್ ಐಸಿಎಂಆರ್ ನಡೆಸಿದ ಹೊಸ ವೈಜ್ಞಾನಿಕ ಅಧ್ಯಯನವು ದೇಶಾದ್ಯಂತ ಪರೀಕ್ಷಿಸಿದ ಮಾನವ ಸೀರಮ್ ಮಾದರಿಗಳಲ್ಲಿ ಚೀನಾದಲ್ಲಿ ವರದಿಯಾಗಿದ್ದ ವೈರಸ್ ಕ್ಯಾಟ್ ಕ್ಯೂ ವೈರಸ್ ಸಿಕ್ಯೂವಿ ಗೆ ಪ್ರತಿಕಾಯಗಳ ಉಪಸ್ಥಿತಿಯನ್ನು ಕಂಡುಹಿಡಿದಿದೆ. ಆರ್ತ್ರೋಪಾಡ್ಹರಡುವ ವೈರಸ್ ಆರ್ಬೊವೈರಸ್ ಅನ್ನು ಸಾಮಾನ್ಯವಾಗಿ ಕ್ಯುಲೆಕ್ಸ್ ಸೊಳ್ಳೆಗಳು ಮತ್ತು ಹಂದಿಗಳು ಹರಡುತ್ತದೆ ಮತ್ತು ಇದು ಮಾನವರಲ್ಲಿ ಮಾರಕ ಕಾಯಿಲೆಗೆ ಕಾರಣವಾಗುತ್ತದೆ. ನ್ಯಾಷನಲ್ ಇನ್ಸ್ಟಿಟ್ಯೂಟ್ ಆಫ್ ವೈರಾಲಜಿ ಎನ್ಐವಿ ಐಸಿಎಂಆರ್ ವಿಜ್ಞಾನಿಗಳು ನಡೆಸಿದ ಅಧ್ಯಯನವು ಅವರು ಪರೀಕ್ಷಿಸಿದ 883 ಮಾನವ ಸೀರಮ್ ಮಾದರಿಗಳಲ್ಲಿ ಎರಡು ವೈರಸ್ಗೆ ಪ್ರತಿಕಾಯಗಳನ್ನು ಕಂಡುಹಿಡಿದಿದೆ. ವ್ಯಕ್ತಿಯಲ್ಲಿ ವೈರಸ್ ವಿರುದ್ಧ ಪ್ರತಿಕಾಯದ ಉಪಸ್ಥಿತಿಯು ವ್ಯಕ್ತಿಯು ಕೆಲವು ಸಮಯಗಳಿಂದ ವೈರಸ್ ಸೋಂಕಿಗೆ ಒಳಗಾಗಿದ್ದನ್ನು ಸೂಚಿಸುತ್ತದೆ. ಆದರೆ ಇಂಡಿಯನ್ ಜರ್ನಲ್ ಆಫ್ ಮೆಡಿಕಲ್ ರಿಸರ್ಚ್ ಐಜೆಎಂಆರ್ ನ ಪ್ರಕಟವಾದ ಈ ಅಧ್ಯಯನದ ವರದಿಯಲ್ಲಿ ಪರೀಕ್ಷಿಸಿದ ಯಾವುದೇ ಮಾದರಿಗಳಲ್ಲಿ ನಿಜವಾದ ವೈರಸ್ ಇರುವಿಕೆ ಪತ್ತೆಯಾಗಿಲ್ಲ. ಕ್ಯಾಟ್ ಕ್ಯೂ ವೈರಸ್, ಸಾಮಾನ್ಯವಾಗಿ ಚೀನಾ ಮತ್ತು ವಿಯೆಟ್ನಾಂನಿಂದ ವರದಿಯಾಗಿದೆ. ಇದು ಜ್ವರ, ಮೆನಿಂಜೈಟಿಸ್ ಮತ್ತು ಪೀಡಿಯಾಟ್ರಿಕ್ ಎನ್ಸೆಫಾಲಿಟಿಸ್ ಅನ್ನು ಮಾನವರಲ್ಲಿ ಉಂಟುಮಾಡುತ್ತದೆ. ವೈದ್ಯಕೀಯ ವಿಜ್ಞಾನದ ಪ್ರಕಾರ ತುಳಸಿಯ ಪ್ರಯೋಜನ ಈ ಉಷ್ಣವಲಯದ ವೈರಸ್ನ ಹರಡುವಿಕೆಯನ್ನು ಅರ್ಥಮಾಡಿಕೊಳ್ಳಲು ಪೂರ್ವಭಾವಿ ಕ್ರಮವಾಗಿ ಈ ಮೌಲ್ಯಮಾಪನಗಳನ್ನು ಬಳಸಿಕೊಂಡು ಹೆಚ್ಚಿನ ಮಾನವ ಮತ್ತು ಹಂದಿ ಸೀರಮ್ ಮಾದರಿಗಳನ್ನು ಸ್ಕ್ರೀನಿಂಗ್ ಮಾಡಬೇಕಾಗುತ್ತದೆ ಎಂದು ವಿಜ್ಞಾನಿಗಳು ಹೇಳಿದ್ದಾರೆ. ಜಂಗಲ್ ಮೈನಾದಲ್ಲಿ ಸಿಕ್ಯೂವಿ ಇರುವಿಕೆ ಮತ್ತು ವೆಕ್ಟರ್, ಪ್ರಾಥಮಿಕ ಸಸ್ತನಿ ಹೋಸ್ಟ್ ಹಂದಿ ಲಭ್ಯತೆಯು ಈ ವೈರಸ್ ಭಾರತದಲ್ಲಿ ಸಾರ್ವಜನಿಕ ಆರೋಗ್ಯ ಸಮಸ್ಯೆಗಳಿಗೆ ಕಾರಣವಾಗುತ್ತದೆ ಎಂದು ವಿಜ್ಞಾನಿಗಳು ಹೇಳಿದ್ದಾರೆ.